Agamemnon og hans bror Menelaos måtte gå i landflyktighet etter å ha drept en halvbror, og de dro til Sparta og ble tatt imot av Tyndareos. De fikk til sist gifte seg med kongens døtre: Agamemnon giftet seg med Klytaimnestra og Menelaos giftet seg med Helena. I en senere versjon, i dramatikeren Evripides' tragedie , var Klytaimnestras første ektemann Tantalos (ikke til å forveksles med sin mer kjente bestefar av samme navn), en konge av en by i Lydia. Agamemnon drepte Tantalos og hans nyfødte sønn, og tok deretter Klytaimnestra til hustru med makt.